အစ်ကိုကြီး အဖအရာ၊ အစ်မကြီး အမိအရာ

အစ်ကိုကြီး အဖအရာ၊ အစ်မကြီး အမိအရာ သည် မြန်မာဆိုရိုးစကား ဖြစ်သည်။

အဓိပ္ပာယ်

အစ်ကိုကြီး အဖအရာ၊ အစ်မကြီး အမိအရာ: မိသားစုအတွင်းတွင် အစ်ကိုကြီးသည် ဖခင်ကဲ့သို့လည်းကောင်း၊ အစ်မကြီးသည် မိခင်ကဲ့သို့လည်းကောင်း ညီငယ် ညီမငယ်များအပေါ်တွင် တာဝန်ယူ စောင့်ရှောက်ရသည်။ ညီငယ် ညီမငယ်များကလည်း အစ်ကိုကြီး အစ်မကြီးများကို မိဘသဖွယ် ရိုသေလေးစားရသည်။

ဆိုလိုသည်မှာ မိသားစုအတွင်းရှိ အစ်ကိုအစ်မများသည် မိဘများမရှိသည့်အခါ သို့မဟုတ် မိဘများ၏ တာဝန်ဝတ္တရားများကို ဝေမျှထမ်းဆောင်ရသည့်အခါတွင် အရေးပါသော အခန်းကဏ္ဍမှ ပါဝင်ကြောင်းကို ဖော်ပြသည်။ အစ်ကိုအစ်မများသည် ညီငယ် ညီမငယ်များအတွက် စံပြပုဂ္ဂိုလ်များဖြစ်ပြီး အကာအကွယ်ပေးသူများ၊ လမ်းညွှန်ပေးသူများနှင့် စောင့်ရှောက်ပေးသူများလည်း ဖြစ်ကြသည်။ ဤဆိုရိုးစကားသည် မိသားစုဆက်ဆံရေး၏ အရေးပါမှုနှင့် မိသားစုဝင်များအကြား အပြန်အလှန် လေးစားမှု၊ တာဝန်ယူမှုနှင့် စောင့်ရှောက်မှုတို့ကို အလေးပေးဖော်ပြသည်။

ကိုးကားချက်များ

   "အစ်ကိုကြီး အဖ၊ အစ်မကြီး အမိဆိုသောစကား၊" [၁၂၅၇] ပေါဒီ၊ ပ။ ၅၃၆။
   "အစ်မကြီး အမိအရာဆိုတာလို ငါ့သားများကလည်း အစ်မကို အမေ ဟု သဘောထားပြီး ပြောစကားကို နားထောင်ရစ်ကြပါ။" [၁၂၈၀] ပညာအလင်း၊ ဒု၊ ၆။ ၄၁။
   "အစ်ကိုကြီး အဖအရာဆိုတာလို သမီးလိုတစ်သွယ် နှမငယ်လိုတစ်မျိုး၊ မေတ္တာတွေစွေဖြိုးပြီး တိုးတိုးအေးအေး အဆုံးအမပေးပါချစ်သား။" [၁၂၉၆] မဉ္ဇရီ၊ ပ။ ၁၄၃။
   "အစ်ကြိုကီး၊ အစ်မကြီး ဖြစ်သူတို့သည်လည်း အ်စကုြိကီးတော့ အဖအရာ၊ အစ်မကြီးတော့ အမိအရာဆိုသည့်အတိုင်း မိမိတို့၏ ညီငယ်၊ နှမငယ်တို့အပေါ်၌ အနစ်နာခံကာ သက်ညှာစွာ ဦးစားပေးလျက် ကူညီဖေးမစောင့်ရှောက်ကြမြဲ…၊" [၁၃၁၄] မင်မြု။ ၃၄။

ကိုးကား

Category:မြန်မာဆိုရိုးစကားများ